CKคว้างาน4แสนล.
ยันไม่เพิ่มทุนพี/อีถูกหลังโชว์งบสวยแห่เชียร์ ITD เพิ่มเป้ากำไรราคาหุ้น
5 มี.ค. 2556

ยันไม่เพิ่มทุนพี/อีถูกหลังโชว์งบสวยแห่เชียร์ ITD เพิ่มเป้ากำไรราคาหุ้น
ช.การช่าง มั่นใจได้งานรัฐ 4.2 แสนล้าน ไม่เพิ่มทุน กำไรโต โกยรายได้ยาว 7 ปี โบรกเกอร์แนะซื้อ ITD 
นายประเสริฐ มริตตนะพร กรรมการและรองกรรมการผู้จัดการใหญ่อาวุโส กลุ่มงานบริหาร บริษัท ช.การช่าง (CK) เปิดเผยว่า บริษัทคาดว่าจะสามารถคว้างานประมาณ 20% ของโครงการลงทุนของภาครัฐ 2 ล้านล้านบาท ในช่วงระหว่างปี 25562562 ตัวเลขดังกล่าวคิดบนสมมติฐานที่ว่าแต่ละปีน่าจะมีงานภาครัฐดังกล่าวออกมาประมูลประมาณ 3 แสนล้านบาท และบริษัทน่าจะได้รับงานประมาณ 6 หมื่นล้านบาท หรือตลอด 7 ปีของโครงการ น่าจะได้รับงานประมาณ 4.2 แสนล้านบาท 
นอกจากนี้ ยังไม่ได้รวมโครงการน้ำอีก 3.5 แสนล้านบาท ซึ่งบริษัทได้ร่วมกับพันธมิตรเข้าร่วมประมูลภายใต้ชื่อทีมไทยแลนด์ได้ผ่านคุณสมบัติใน 2โมดูลแล้ว สาเหตุที่มั่นใจในการงานคว้าเงินดังกล่าว เพราะบริษัทมีประสบการณ์โครงการภาครัฐ ทั้งเส้นทางคมนาคมถนน ระบบราง และงานด้านน้ำ โดยงานภาครัฐมีส่วนต่างกำไร (มาร์จิน) ประมาณ 10% 
“แม้ว่าบริษัทจะเข้าไปร่วมประมูลงานขนาดใหญ่ แต่ไม่จำเป็นต้องเพิ่มทุน เพราะงานก่อสร้างของภาครัฐโดยปกติจะมีเงินสดให้กับผู้รับเหมา เพื่อใช้ในการลงทุนและเตรียมเครื่องจักร ดังนั้นคงไม่จำเป็นต้องใช้ทุนอะไรมาก เว้นแต่เงินที่บริษัทต้องเตรียมนำไปลงทุนถือหุ้นในบริษัทต่างๆ หลักๆ คือการชำระค่าหุ้นในบริษัท ไซยะบุรี เพื่อเข้าถือหุ้นในสัดส่วน 30% ใช้เงินประมาณ 7,800 ล้านบาท แต่เป็นการทยอยจ่ายภายใน 8 ปี หรือประมาณ 500600 ล้านบาทต่อปี ถือว่าไม่ได้สูง” นายประเสริฐ กล่าว
สำหรับแผนงานในปีนี้ยังเตรียมจะเข้าร่วมประมูลงานรถไฟฟ้าสายสีเขียวเข้ม หมอชิตสะพานใหม่ มูลค่า 1.9 หมื่นล้านบาท สายสีชมพู แครายมีนบุรี 5.4 หมื่นล้านบาท และสายสีส้ม ตลิ่งชันมีนบุรี 1.3 แสนล้านบาท ปัจจุบันงานในมือของบริษัทอยู่ที่ 1.3 แสนล้านบาท และคาดว่ารายได้ปีนี้จะอยู่ที่ 2.52.8 หมื่นล้านบาท ปี 2557 คาดว่า 2.83 หมื่นล้านบาท หรือโตปีละ 1015%
นายประเสริฐ กล่าวว่า ภายหลังงบกำไรปี 2555 ออกมา ทำให้อัตราราคาต่อกำไรสุทธิต่อหุ้น (พี/อี) ของบริษัท จากที่เคยพุ่งไปสูงถึง 1,000 เท่า ได้ลดลงมาเหลือ 75 เท่า และเชื่อว่าเมื่อผลประกอบการไตรมาสแรกและ 2 นี้ออกมา คาดว่าจะลดต่ำลงอีก เนื่องจากจะมีกำไรโดดเด่น โดยในไตรมาสแรกจะรับรู้กำไรพิเศษจากการขายหุ้นบริษัท น้ำประปาไทย (TTW) จำนวน 2,200 ล้านบาท และในไตรมาส 2 จะมีกำไรพิเศษจากการนำหุ้นที่ถือในบริษัท ซีเค พาวเวอร์ (CKP) เข้าร่วมเสนอขายไอพีโอ นักวิเคราะห์ของบริษัทหลักทรัพย์ (บล.) หลายแห่งออกมาปรับเพิ่มประมาณการกำไรและเป้าหมายราคาหุ้นบริษัท อิตาเลียนไทย ดีเวล๊อปเมนต์ (ITD) หลังบริษัทโชว์กำไร 126 ล้านบาท ในปี 2555 พลิกจากขาดทุน 1,698 ล้านบาท ในปี 2554 อาทิ บล.เอเซีย พลัส ปรับเพิ่มราคาเป็น 8.61 บาท บล.กสิกรไทย ให้ 7.80 บาท บล.เมย์แบงก์ กิมเอ็ง 7.70 บาท บล.ฟินันเซีย ไซรัส 7.9 บาท